b'\n_START_ARTICLE_\nTropisk monsunklima\n_START_PARAGRAPH_\nTropisk monsunklima er en klimatype innenfor den tropiske klimasonen med en t\xc3\xb8rr sesong og en regntid. Det finnes to varianter._NEWLINE_Sommermonsunklima (m\xc3\xa5nedsangivelsene gjelder nordlige halvkule): Kraftig monsunregn fra mai til oktober, t\xc3\xb8rr sesong fra oktober til mai. Det er oftest p\xc3\xa5 det kj\xc3\xb8ligste mot slutten av regntiden og begynnelsen av t\xc3\xb8rrsesongen. Denne klimatypen forekommer i S\xc3\xb8r\xc3\xb8st-Asia (Vietnam, Kambodsja, deler av Thailand m.m.), India og Sri Lanka._NEWLINE_Vintermonsunklima (m\xc3\xa5nedsangivelsene gjelder s\xc3\xb8rlige halvkule): Som over, med den forskjell at regntiden er mellom oktober og april og t\xc3\xb8rrsesongen mellom april og oktober, og at det som regel er litt kj\xc3\xb8ligere enn sommermonsunklimaet. Det forekommer mest i Sentral-Amerika og i \xc3\x98st-Asia (Korea, s\xc3\xb8r i Japan, s\xc3\xb8r i Kina med mer.).'